單議席單票制

單議席單票制，又叫小選區制、單席選區，係一種選舉制度，指一個選區淨係得一個議席，只有攞到最高票數嘅人先至可以當選。

「單議席單票制」係香港獨有嘅叫法，其他華人地區會多數叫做「小選區制」。

概要 
採用單議席單票制嘅選區，一定要有至少兩個人參選；如果候選人淨係得一個，咁佢就會自動當選，抑或以「等額選舉」嘅方式去選。由於咁樣會導致啲人好易出術，唔使幾多票就當選，所以有啲地區為咗避免呢種情況發生，會另加法例去保障：就好似中華民國嘅《公職人員選舉罷免法》第70條規定，要候選人所得嘅票數一定要到某個百分比，先至成功當選；而香港就暫時未有法例去保障。

歷史 
「單議席單票制」最先響美國實行。1789年，響美國憲法加上咗一句說明：「眾議院應該由州嘅人每兩年選出一位新議員…代表…應該由每個黨平均分派一啲人落唔同州參選。」換言之，美國響當時已經批准咗呢種選舉制度。1842年，已經有成22個州係用「單議席單票制」。1967年，美國法典第二卷將呢種選舉制度寫入法律，對每個州都授權佢哋用。

香港以往嘅立法會同區議會係同時採用「單議席單票制」同「雙議席雙票制」，分開單議席選區同雙議席選區，單議席嘅就最高得票者當選；雙議席嘅就最高得票嗰兩個人當選。1988年，立法局改用「比例代表制」。1994年，時任港督彭定康覺得呢種方式太亂，所以作出改革：區議會所有委任議席取消，民選議席增加到346個；同時取消「雙議席雙票制」，全部一律用「單議席單票制」。之後，香港政府冇就選舉制度做改革，所以就流傳到依家。

長短處

好處 

呢種方法可以幫政府建立一個更加穩定同埋有說服力嘅政權
 如果一個候選人惹起選民嘅不滿，選民隨時會走去投畀第二個，所以啲政黨唔夠膽做啲傷害選民嘅嘢
 簡單方便，候選人可以全力投入選舉之中，而選民鐘意投畀邊個就邊個

壞處 

雖然呢種選舉方式係簡單，但係好鬼霸道：當選人同在野嘅可能淨係差些微票數，一嚟未能夠完全反映民意，二嚟嗰啲些微票數好有可能係死票
 大黨為咗保住選民，多數走中間偏左或偏右嘅路線，對大黨好、對細黨不利，導致其他聲音唔可以入議會
 黨嘅得票率同實際得票差十萬九千里咁遠。舉個例，就好似2005年英國下議會選舉，當時嘅第一大黨工黨同第二大黨保守黨得票率表面係差2.8%，實際上差成157個議席
 好難去挑戰政府嘅決定，政府話一就一，反對黨冇得出聲

用緊呢種方法嘅地方

簡單多數制 

兩輪投票制 

排序選擇投票制 

混合名額多數制 

其他選舉制 
多數制
簡單多數制
單議席單票制
多議席選區制
比例代表制
絕對多輪淘汰制
兩輪選舉制
多輪選舉制

孔多塞法

巴克林投票制

排序複選制

波達計數法

非排名方法
同意投票

攷 

政治